Il-kumpanija Gozo Fast Ferry Ltd se tibda topera s-servizz ta' fast-ferry bejn Għawdex u l-Belt Valletta minn Ġunju, billi se tuża żewġ vapuri tal-passiġġieri high-speed. Il-kumpanija qalet dan fi stqarrija fejn qalet li nnotifikat lil Transport Malta dwar l-intenzjoni tagħha li toffri dan is-servizz wara li kien liberalizzat is-suq. B'hekk, il-kumpanija hi t-tieni waħda li se topera s-servizz tal-fast ferry bejn Malta u Għawdex, hekk kif f'Marzu, il-Virtu Ferries ukoll applikat għal-liċenzja biex topera l-High Speed Passenger Ferry. Aktar informazzjoni Virtu Ferries tapplika għal-liċenzja biex topera l-fast ferry bejn Malta u Għawdex Gozo Fast Ferry Ltd qalet fl-istqarrija li investiet f'żewġ vapuri moderni, bl-aħħar teknoloġija biex joperaw f'konformità sħiħa mar-rekwiżiti tal-Port Notice maħruġ minn Transport Malta. Kull vapur se jkun jista' jittrasporta madwar 300 passiġġier u se jagħmel il-vjaġġ bejn l-Imġarr Għawdex u l-Port il-Kbir, fil-Belt Valletta f'anqas minn 45 minuta. Gozo Fast Ferry Ltd qalet li qed tikkollabora mal-Malta Public Transport, l-operatur tas-servizz ta' tal-linja, biex tiżgura li minn juża s-servizz – inklużi dawk li għandhom Tallinja Card – jiġu offruti vjaġġ b'valur miżjud, bla xkiel u veloċi. Il-passiġġieri se jkunu jistgħu iħallsu għall-vjaġġ bil-contactless, bil-mowbajl jew smartwatch, biex ikun żgurat imbark u nżul veloċi, ikkonkludiet il-kumpanija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6077052706bee_rand.td-a-rec-img{text-align:left}.td_uid_3_6077052706bee_rand.td-a-rec-img img{margin:0 auto 0 0}